ddrg/super_eurlex huggingface dataset:
§ 3.

(1) Kadar izdajatelj televizijskih programov pridobi izključne pravice za prenos dogodka, navedenega v odloku, izdanem na podlagi § 4, omogoči, da dogodek gleda na prosto dostopnem televizijskem kanalu v Avstriji najmanj 70 % plačnikov licence in gledalcev, oproščenih licenčnine, s čimer se uskladijo sporazumi, navedeni v odloku (v celoti ali delno z neposrednim prenosom ali poznejšim prenosom). Za namene tega pododstavka se šteje, da je prenos ‚poznejši‘, kadar ne mine več kot 24 ur od začetka dogodka do začetka predvajanja. (2) V tem zakonu ‚prosto dostopni televizijski kanali‘ pomenijo kanale, ki jih gledalci lahko sprejemajo brez dodatnih ali rednih plačil za uporabo tehnične opreme za dekodiranje. ‚Dodatna plačila‘ v smislu tega pododstavka ne vključujejo licenčnine (§ 2 Zakona o licenčninah (Rundfunkgebührengesetz – RGG)), cene programa (§ 20 RFG), plačila za kabelski priključek in stalnega prispevka, ki se plačuje kabelskemu operaterju. (3) Obveznost iz pododstavka (1) je izpolnjena, če je zagotovljen dokaz, da je izdajatelj televizijskih programov storil vse, kar se lahko običajno pričakuje v normalnih tržnih pogojih, da bi zagotovil gledanje dogodka iz pododstavka (1) na prosto dostopnih televizijskih kanalih. Izdajatelj televizijskih programov lahko zato, da bi dosegel prijateljski dogovor o tem, kaj ti pogoji so, preda zadevo Zveznemu senatu za komunikacije (Bundeskommunikationssenat). Ta vključi vse stranke v prizadevanja za dosego poravnave in sestavi pisno poročilo o pogajanjih in njihovem izidu. (4) Če sporazum ni dosežen, Zvezni senat za komunikacije na zahtevo enega od vpletenih izdajateljev televizijskih programov sprejme sklep, ali je zadevni izdajatelj ustrezno izpolnil svoje obveznosti iz pododstavkov (1) in (3). V primeru, da izdajatelj televizijskih programov ni ustrezno izpolnil teh obveznosti, Zvezni senat za komunikacije prevzame mesto izdajatelja pri opredelitvi ‚normalnih tržnih pogojev‘, kot je navedeno v pododstavku (3). Zvezni senat za komunikacije predvsem določi ustrezno tržno ceno za dodelitev pravic za prenos. (5) Izdajatelja televizijskih programov, ki ni ustrezno izpolnil svojih obveznosti iz pododstavka (1), se lahko toži za škodo s civilno tožbo. Zahtevek za škodo vključuje tudi odškodnino za izgubo zaslužka. (6) Odškodninski spor je dopusten šele potem, ko je sprejet sklep iz pododstavka (4). Brez poseganja v pododstavek (7) sodišče in stranke v postopku iz pododstavka (4) zavezuje sklep sodišča, na katerega ni pritožbe. (7) Kadar v postopkih iz pododstavka (6) sodišče meni, da je sklep nezakonit, prekine postopek in vloži pritožbo na Višje upravno sodišče (Verwaltungsgerichtshof – VwGH) na podlagi pododstavka (2) člena 131 Zvezne ustave (B-VG) ter zahteva ugotovitveno odločbo, ki potrjuje nezakonitost sklepa. Ko VwGH izda odločbo, sodišče nadaljuje postopek in odloči o sporu v skladu s pravnim stališčem VwGH.
(54)

Ker obstaja velika verjetnost da bi ti novi ukrepi na ravni Skupnosti zadevali načine uporabe SCCP, ki so trenutno v skladu z Direktivo 76/769/EGS še dovoljeni, nizozemska nacionalna zakonodaja pa jih že prepoveduje, in ob upoštevanju previdnostnega načela, se lahko sklene, da se nacionalne določbe lahko začasno ohranijo, če so v skladu z varstvom okolja in ne presegajo potrebnega za doseganje zastavljenega legitimnega cilja, v kolikor prepovedujejo uporabo SCCP kot sestavin v drugih snoveh in pripravkih v tekočinah za obdelavo kovin, kot zaviralcev gorenja v gumi, plastičnih masah in tekstilu ter kot plastifikatorjev v barvah, premazih in tesnilnih masah. Zato bi moralo biti odstopanje nacionalnih določb v celoti odobreno.
(4)

Poročilo o oceni so v okviru delovne skupine za ovrednotenje pregledali strokovnjaki držav članic in EFSA ter ga 24. aprila 2006 predložili Komisiji v obliki sklepa EFSA o strokovnem pregledu ocene tveganja pesticidov z aktivno snovjo kadusafos (4). To poročilo so države članice in Komisija pregledale v okviru Stalnega odbora za prehranjevalno verigo in zdravje živali ter končno različico pripravile 24. novembra 2006 v obliki poročila Komisije o pregledu glede kadusafosa.
(6)

Danska v celoti izpolnjuje tehnične in administrativne obveznosti iz členov 3(3) in 3a(2) Odločbe 90/424/EGS. Danska je 8. junija 2006 Komisiji posredovala podatke o stroških, ki jih je imela zaradi izbruha bolezni, in je tudi potem nadaljevala s posredovanjem vseh potrebnih informacij o stroških odškodnin in odhodkih iz poslovanja.
SL Uradni list Evropske unije L 122/39

SKLEP SVETA

z dne 7. maja 2007

o praktičnih in postopkovnih ureditvah za namen imenovanja dveh članov Izbirnega sveta in Nadzornega in svetovalnega odbora v okviru aktivnosti Skupnosti „Evropska prestolnica kulture“ s strani Sveta

(2007/324/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Sklepa št. 1622/2006/ES Evropskega parlamenta in Sveta z dne 24. oktobra 2006 o vzpostavitvi aktivnosti Skupnosti za dogodek Evropske prestolnice kulture za leta 2007 do 2019 (1) in zlasti členov 6 in 10 Sklepa,

ob upoštevanju naslednjega:

(1) Člena 6 in 10 Sklepa št. 1622/2006/ES določata, da se ustanovita Izbirni svet ter Nadzorni in svetovalni odbor ter da bi morala imeti sedem članov, ki jih imenujejo evropske institucije, od tega dva Svet.

(2) Primerno je, da Svet določi praktične in postopkovne ureditve v zvezi z imenovanjem dveh članov s strani Sveta v navedena odbor in svet.

(3) Te ureditve bi morale biti poštene, nediskriminacijske in pregledne –

SKLENIL:

Člen 1

Svet odloči o imenovanju dveh članov v Izbirni svet in Nadzorni in svetovalni odbor v skladu s praktičnimi in postopkovnimi ureditvami iz člena 2.

Člen 2

1. Med državami članicami se organizira žrebanje. Države članice pri žrebanju sodelujejo prostovoljno. Vendar pa se zaradi zmanjšanja nevarnosti navzkrižja interesov v času mandata članov sveta in odbora iz žrebanja izločijo države članice, ki so gostiteljice Evropske prestolnice kulture, ki so lahko izbrane ali se jih bo nadziralo. V Prilogi k temu sklepu je seznam zadevnih držav članic, ki temelji na vrstnem redu kroga upravičencev pri nominiranju za Evropsko prestolnico kulture, v skladu s Prilogo k Sklepu št. 1622/2006/ES. Poleg tega se iz žrebanja izločijo tudi države članice, ki so predlagale strokovnjake za prejšnje obdobje, da se tako zagotovi najširša možna geografska porazdelitev držav članic, ki predlagajo strokovnjake.

2. Izbere se prvi dve izžrebani državi članici. Obe državi članici, vsaka posebej, priporočita imenovanje enega neodvisnega strokovnjaka z veliko izkušnjami in strokovnim poznavanjem kulture, kulturnega razvoja mest ali organizacije Evropske prestolnice kulture.

3. Svet na podlagi priporočil teh dveh izbranih držav članic in po ustrezni obravnavi priporočenih kandidatov imenuje dva strokovnjaka, ki bosta del Izbirnega sveta in Nadzornega in svetovalnega odbora za obdobje treh let.

4. V primeru smrti ali odstopa strokovnjaka iz Izbirnega sveta ali Nadzornega in svetovalnega odbora država članica, ki ga je priporočila, predlaga imenovanje zamenjave za preostanek mandata. Uporabi se postopek iz odstavka 3.

Člen 3

Ta sklep začne učinkovati na dan objave v Uradnem listu Evropske unije.

V Bruslju, 7. maja 2007 Za Svet Predsednik H. SEEHOFER

(1) UL L 304, 3.11.2006, str. 1.
(4)

Opravljena preverjanja, rezultati dvostranskih razprav in spravni postopki so pokazali, da del izdatkov, ki so jih prijavile države članice, ne izpolnjuje teh pogojev in torej ne more biti financiran iz Jamstvenega oddelka EKUJS.
(3)

Pristojni organi Združenega kraljestva so Komisiji sporočili, da je po predhodnem pregledu dokumentacije za zadevno aktivno snov videti, da dokumentacija izpolnjuje zahteve po podatkih in informacijah iz Priloge II k Direktivi 91/414/EGS. Poleg tega je videti, da predložena dokumentacija izpolnjuje zahteve po podatkih in informacijah iz Priloge III k Direktivi 91/414/EGS za eno fitofarmacevtsko sredstvo, ki vsebuje zadevno aktivno snov. Vlagatelj je v skladu s členom 6(2) Direktive 91/414/EGS dokumentacijo naknadno poslal Komisiji in drugim državam članicam, predložena pa je bila tudi Stalnemu odboru za prehranjevalno verigo in zdravje živali.
(9)

Priglašena koncentracija zadeva trg za zagotavljanje storitev mobilne telefonije končnim uporabnikom, na katerem trenutno delujejo štirje operaterji mobilnih omrežij, ki uporabljajo tehnologijo 2G/GSM in 3G/UMTS, ter en operater, Hutchison („H3G“), ki uporablja le tehnologijo 3G/UMTS. Teh pet omrežnih operaterjev svojim uporabnikom ponuja veliko izbiro storitev. Po transakciji bi se tržni delež novega subjekta T-Mobile/tele.ring povečal na raven (okoli [30–40] (3) %, odvisno od prometa ali uporabnikov), podobno sedanji Mobilkomovi (4), kar bi pomenilo, da preostalima dvema podjetjema ostaneta tretje in četrto mesto (s tržnim deležem okoli [10–20] * % za ONE in [0–10] * % za H3G). Vloga neodvisnih ponudnikov storitev je na avstrijskem trgu zanemarljiva. Tudi YESSS!, cenena blagovna znamka ONE, ima zelo majhen tržni delež in se ne more šteti za konkurenčno na enaki ravni kakor drugi operaterji, saj ponuja zelo omejeno izbiro storitev.
(128)

Glede na podatke Eurostata in informacije, zbrane med preiskavo, so glavne tretje države, iz katerih se uvaža pentaeritritol, Čile, Indija in Tajvan. Če uvozu iz drugih tretjih držav prištejemo turški uvoz, ugotovimo, da se je celoten obseg uvoza iz drugih tretjih držav povečal za 12 %, in sicer z 8 586 ton leta 2002 na 9 636 ton v OP. To ustreza povečanju njihovega skupnega tržnega deleža z 10 % na 13 %. Cene uvoza tretjih držav so ostale nad cenami industrije Skupnosti v obravnavanem obdobju. Uvoz iz drugih tretjih držav, ki tekmuje z dampinškim uvozom, je torej povečal svoj tržni delež za tri odstotne točke, tj. na cene, ki so bile višje od cen industrije Skupnosti.
1.

Prosilci bodo izključeni iz postopka dodelitve pri programu „javnega zdravja“, kadar: (a) so bodisi v stečaju bodisi v postopku likvidacije, v sodnem postopku prisilne poravnave, so sklenili dogovor z upniki, so opustili poslovno dejavnost, so v postopku, ki je povezan z navedenimi zadevami, ali zanje veljajo katere koli podobne okoliščine, ki izhajajo iz sorodnega postopka, določenega z nacionalno zakonodajo ali predpisi; (b) so bili pravnomočno obsojeni za prestopek v zvezi s svojim poklicnim ravnanjem; (c) jim lahko naročnik na kakršni koli podlagi dokaže hujšo kršitev poslovnih pravil; (d) niso poravnali obveznosti v zvezi s plačilom prispevkov za socialno varnost ali davkov v skladu s zakonskimi predpisi države, v kateri imajo sedež, ali države, v kateri ima sedež odredbodajalec, ali države, v kateri naj bi se pogodba izvajala; (e) so bili s pravnomočno obsodbo obsojeni zaradi goljufije, korupcije, sodelovanja v hudodelski združbi ali kakršni koli drugi nezakoniti dejavnosti, škodljivi za finančne interese Skupnosti; (f) je bilo ugotovljeno, da so v drugem postopku za oddajo naročila ali postopku za dodelitev nepovratnih sredstev, ki se financira iz proračuna Skupnosti, hudo kršili pogodbo zaradi neizpolnjevanja svojih pogodbenih obveznosti. Dokazilo: kandidati predložijo pravilno podpisano in datirano častno izjavo, ki navaja, da predlagatelj ni v katerem od zgoraj navedenih položajev.
(2)

Komisija je ugotovila, da predlagano dejanje pomeni koncentracijo v smislu člena 3(1)(b) Uredbe o združitvah in da izpolnjuje zahteve, opredeljene v členu 22(3) Uredbe o združitvah. Zato se je Komisija odločila pregledati koncentracijo in je v ta namen 18. maja 2005 sprejela odločitve v skladu s členom 22(3) Uredbe o združitvah, naslovljene na Finsko, Švedsko, Avstrijo in Francijo. Zadevne države članice so Komisiji predložile dokumentacijo, ki so jo imele na razpolago. Ti podatki so bili dopolnjeni, ko je 4. avgusta 2005 priglasitev predložilo podjetje Omya.
(28)

Odločba nato pojasnjuje, zakaj lahko vezana prodaja v tem posebnem primeru prepreči konkurenco. Odločba poudarja, da vezanje WMP na Windowse omogoča Microsoftu prisotnost njegovega multimedijskega predvajalnika na osebnih računalnikih po vsem svetu. Ustrezni dokazi razkrivajo, da druga sredstva distribucije ne morejo biti tako učinkovita. Microsoft lahko zaradi vezave WMP na Windowse omogoča ponudnikom vsebine in razvijalcem programske opreme, ki podpirajo tehnologije Windows Media, da s pomočjo monopola Windowsov dosežejo skoraj vse uporabnike osebnih računalnikov na svetu. Dokazi kažejo, da podpiranje več multimedijskih tehnologij ustvarja dodatne stroške. Tako splošna razširjenost WMP napeljuje ponudnike vsebine in razvijalce programske opreme, da se zanašajo prvenstveno na tehnologijo Windows Media. Posledično bodo potrošniki raje uporabljali WMP, saj bo za tak proizvod na voljo širša paleta dopolnilne programske opreme in vsebin. Microsoftova vezana prodaja krepi in izkrivlja te „učinke omrežja“ v svojo korist in s tem resno ogroža razvoj konkurence na trgu multimedijskih predvajalnikov. Dokazi kažejo, da uporaba WMP narašča na račun vezane prodaje, medtem ko uporabniki dajejo višje ocene kakovosti drugim multimedijskim predvajalnikom. Tržni podatki, ki se nanašajo na uporabo multimedijskih predvajalnikov, uporabo formata kot tudi na vsebino, ki jo nudijo spletne strani, kažejo na trend v korist uporabe WMP in formatov Windows Media na škodo glavnih konkurenčnih multimedijskih predvajalnikov (in tehnologij multimedijskih predvajalnikov). Medtem ko Odločba kaže na ta trend v korist WMP in formata Windows Media, hkrati tudi poudarja, da na podlagi sodne prakse Sodišča Komisiji ni treba dokazovati, da je konkurenca že bila odpravljena, ali da obstaja tveganje odprave vse konkurence, da bi se ugotovila zloraba v zvezi z vezano prodajo. V nasprotnem primeru bi bila protimonopolna preiskava na nekaterih trgih programske opreme prepozna, saj bi se dokazi glede tržnega učinka lahko dokazali, ko bi se trg že „porušil“.
(1)

Odločba Komisije 2005/5/ES z dne 27. decembra 2004 o postopkih Skupnosti za primerjalne poskuse in testiranje semen in razmnoževalnem materialu nekaterih sort poljščin in zelenjadnih vrst in trte v skladu z direktivami Sveta 66/401/EGS, 66/402/EGS, 68/193/EGS, 92/33/EGS, 2002/54/ES, 2002/55/ES, 2002/56/ES in 2002/57/ES za leta od 2005 do 2009 (2) določa postopke za primerjalne poskuse in testiranja, ki jih je treba od leta 2005 do leta 2009 izvesti v okviru Direktive Sveta 2002/55/ES glede vrste Asparagus officinalis.
(2)

Ker pa je nedavno prišlo do izbruhov visoko patogene aviarne influence podtipa H5N1 pri perutnini in prostoživečih pticah v Skupnosti in se izbruhi te bolezni še naprej pojavljajo v tretjih državah, je primerno podaljšati veljavnost navedenih odločb.
(2)

Odločba 2007/718/ES določa pravila, ki se uporabljajo za odpremo proizvodov z območij visokega tveganja, navedenih v Prilogi I k Odločbi, in območij nizkega tveganja, navedenih v Prilogi II k Odločbi („omejena območja“) na Cipru, ki se štejejo za varne in so bili proizvedeni pred uvedbo omejitev na Cipru iz surovin, ki izvirajo z območij zunaj navedenih omejenih območij, ali so bili obdelani na način, ki je dokazano učinkovit za inaktivacijo morebitnega virusa slinavke in parkljevke.
4.

Točka 2.3.1 (Področja sodelovanja v letu 2007) se nadomesti z naslednjim: „V skladu s členom 11 Sklepa o programu se bo med izvajanjem programa spodbujalo sodelovanje z mednarodnimi organizacijami, pristojnimi za področje javnega zdravja, in državami Evropskega gospodarskega prostora (EGP) v sodelovanju s službami Komisije, ki se ukvarjajo z enakimi temami. Sodelovanje s Svetovno zdravstveno organizacijo (WHO) Sodelovanje z WHO se bo izvajalo v skladu s: — „Sporazumom med Združenimi narodi in Evropsko skupnostjo o načelih za financiranje ali sofinanciranje programov in projektov, ki jih urejajo Združeni narodi, s strani Skupnosti“, ki je začel veljati 9. avgusta 1999, ter Sporazumom med Evropsko skupnostjo in Združenimi narodi o klavzuli preverjanja, ki je začela veljati 1. januarja 1995, z vsemi spremembami, — izmenjavo pisem med WHO in Evropsko komisijo v zvezi z okrepitvijo sodelovanja (vključno z memorandumom o okviru ter dogovoru o sodelovanju med WHO in Evropsko komisijo, ki je del izmenjave pisem), — finančno pomočjo Evropske komisije za dejavnosti WHO, ki se, če ni izjemoma dogovorjeno drugače, zagotovi v skladu z Okvirnim finančnim in upravnim sporazumom med Evropsko skupnostjo in Združenimi narodi, ki je začel veljati 29. aprila 2003 (in h kateremu je WHO pristopila 11. decembra 2003). Po razpravi so bile določena prioritetna področja: podnebne spremembe/okolje, spremljanje prehranjevanja in telesne dejavnosti ter duševno zdravje. — Podnebne spremembe/okolje in informacije o zdravju za uvedbo orodja za podporo pri odločanju na podlagi podnebnih informacij kot sistema EU za opozarjanje glede vročinske nevarnosti v zvezi z zdravjem za napovedovanje vročinskih obdobij v Evropi. — Spremljanje prehranjevanja in telesne dejavnosti za povezovanje podatkovnih baz, posodobitev njihove vsebine in zagotovitev tehnične podpore državam članicam za standardizacijo in nadzor kakovosti informacij, ki jih pridobita Komisija in WHO. — Duševno zdravje. Za predstavitev izkušenj in pobud glede spodbujanja duševnega zdravja, preprečevanja duševnih motenj in socialnega vključevanja bolnikov z duševnimi boleznimi v državah na nacionalnih, regionalnih in lokalnih ravneh, določitev in podpora verodostojnih predstavnikov v zdravstvenem sektorju in določitev pomanjkljivih dokazov na področjih, kjer obstaja potreba za nadaljnje raziskave. Sprejeti ukrepi se ne bodo prekrivali ali podvojevali z drugimi ukrepi, ki jih financira Skupnost, zlasti z ukrepi, ki so financirani iz javnega zdravstvenega programa. Sodelovanje z Mednarodno agencijo za raziskave raka (IARC), pridruženo WHO Z IARC je predvideno ločeno pogajanje glede projekta za pripravo Evropske prospektivne študije o prehranjevanju in raku (EPIC) ter Evropske mreže registrov raka (ENCR) za posodobitev Evropskega kodeksa proti raku in pripravo karte umrljivosti zaradi raka v Evropski uniji z uporabo najnovejših podatkov o umrljivosti. (6)
SL Uradni list Evropske unije L 261/25

SKLEP SVETA IN KOMISIJE

z dne 18. septembra 2007

o sklenitvi Protokola k Sporazumu o partnerstvu in sodelovanju (SPS) med Evropskima skupnostma in njunimi državami članicami na eni strani ter Ukrajino na drugi strani zaradi upoštevanja pristopa Republike Bolgarije in Romunije k SPS

(2007/644/ES, Euratom)

SVET EVROPSKE UNIJE IN KOMISIJA EVROPSKIH SKUPNOSTI STA –

ob upoštevanju Pogodbe o ustanovitvi Evropske skupnosti in zlasti člena 44(2), zadnjega stavka člena 47(2), člena 55, člena 57(2), člena 71, člena 80(2) in členov 93, 94, 133 in 181a v povezavi z drugim stavkom člena 300(2) in prvim pododstavkom člena 300(3) Pogodbe,

ob upoštevanju Pogodbe o ustanovitvi Evropske skupnosti za atomsko energijo, zlasti drugega odstavka člena 101 Pogodbe,

ob upoštevanju Akta o pristopu Republike Bolgarije in Romunije in zlasti člena 6(2) Akta,

ob upoštevanju predloga Komisije,

ob upoštevanju mnenja Evropskega parlamenta,

ob upoštevanju odobritve Sveta v skladu s členom 101 Pogodbe o ustanovitvi Evropske skupnosti za atomsko energijo,

ob upoštevanju naslednjega:

(1) Protokol k Sporazumu o partnerstvu in sodelovanju (SPS) med Evropskima skupnostma in njunimi državami članicami na eni strani ter Ukrajino na drugi strani zaradi upoštevanja pristopa Republike Bolgarije in Romunije k SPS (1) je bil v imenu Evropske skupnosti in držav članic podpisan dne 27. marca 2007 v skladu s Sklepom Sveta 2007/251/ES (2).

(2) Do začetka veljavnosti se Protokol začasno uporablja od datuma podpisa.

(3) Protokol je treba odobriti –

SKLENILA:

Člen 1

Protokol k Sporazumu o partnerstvu in sodelovanju (SPS) med Evropskima skupnostma in njunimi državami članicami na eni strani ter Ukrajino na drugi strani zaradi upoštevanja pristopa Republike Bolgarije in Romunije k SPS se s tem sklepom odobri v imenu Evropske skupnosti, Evropske skupnosti za atomsko energijo in držav članic.

Člen 2

Predsednik Sveta v imenu Evropske skupnosti in njenih držav članic poda uradno obvestilo iz člena 3(2) Protokola. Predsednik Komisije hkrati poda takšno obvestilo tudi v imenu Evropske skupnosti za atomsko energijo.

V Bruslju, 18. septembra 2007 Za Svet Predsednik R. PEREIRA Za Komisijo Predsednik José Manuel BARROSO

(1) UL L 110, 27.4.2007, str. 29.

(2) UL L 110, 27.4.2007, str. 27.
(2)

Po izteku mandata g. Pieta BIJMANA in g. Jana Pietra LOKKERJA sta se sprostili dve mesti člana Odbora regij. Dve mesti člana sta se izpraznili zaradi odstopa g. Geerta JANSENA in g. Onna HOESA. Štiri mesta nadomestnega člana so se izpraznila zaradi izteka mandatov g. Wima van GELDERJA, g. Sipkeja SWIERSTREJA, g. Renéja van DIESSNA in g. Martina EURLINGSA –
1.

Člen 1 se nadomesti z naslednjim besedilom: „Člen 1 Za razvrščanje prašičjih trupov v Latviji se v skladu z Uredbo (EGS) št. 3220/84 odobri uporaba naslednjih metod: — ročna metoda (ZP) in z njo povezane metode ocenjevanja, podrobno opredeljene v delu 1 Priloge, — naprava, imenovana ‚Intrascope (Optical Probe)‘, in z njo povezane metode ocenjevanja, ki so podrobno opredeljene v delu 2 Priloge, — naprava, imenovana ‚PG 200 (Pork Grader)‘, in z njo povezane metode ocenjevanja, ki so podrobno opredeljene v delu 3 Priloge. Ročna metoda (ZP) se lahko uporablja samo v klavnicah, kjer število zaklanih prašičev na teden ne presega 200.“
(1)

Odločba Komisije 2006/415/ES z dne 14. junija 2006 o nekaterih zaščitnih ukrepih v zvezi z visoko patogeno aviarno influenco podtipa H5N1 pri perutnini v Skupnosti in razveljavitvi Odločbe 2006/135/ES (4) določa nekatere zaščitne ukrepe, ki jih je treba uporabljati za preprečitev širjenja navedene bolezni. Ti ukrepi vključujejo vzpostavitev območij A in B, na katerih je treba izvajati zaščitne ukrepe po sumu izbruha ali potrjenem izbruhu bolezni. V Prilogi k Odločbi 2006/415/ES sta navedeni območji A in B.
(5)

Z Odločbo Komisije 2007/496/ES z dne 13. julija 2007 o spremembi Odločbe 2006/415/ES o nekaterih zaščitnih ukrepih v zvezi z visoko patogeno aviarno influenco podtipa H5N1 pri perutnini v Skupnosti (8) so bili potrjeni prehodni zaščitni ukrepi iz Odločbe 2007/483/ES v zvezi z območjema A in B v Nemčiji. Poleg tega sta bila opis omejenih območij in trajanje ukrepov, ki jih je uporabljala Češka, spremenjena, da bi bila upoštevana sprememba epidemioloških razmer v navedeni državi članici.
(8)

V skladu s členom 1 Protokola o konvergenčnih merilih iz člena 121 Pogodbe, merilo stabilnosti cen iz prve alinee člena 121(1) Pogodbe pomeni, da država članica dosega trajno stabilnost cen in povprečno stopnjo inflacije v letu pred preverjanjem, ki ne presega za več kakor eno in pol odstotne točke povprečne stopnje inflacije največ treh po stabilnosti cen najuspešnejših držav članic. Pri ocenjevanju izpolnjevanja merila stabilnosti cen se bo stopnja inflacije merila z usklajenimi indeksi cen življenjskih potrebščin (HICP), opredeljenimi v Uredbi Sveta (ES) št. 2494/95 (11). Za oceno izpolnjevanja merila stabilnosti cen se inflacija v državah članicah meri z odstotno razliko med aritmetično sredino 12 mesečnih indeksov in aritmetično sredino 12 mesečnih indeksov iz prejšnjega obdobja. V enoletnem obdobju do konca marca 2007 so bile po stabilnosti cen tri najuspešnejše države članice Finska, Poljska in Švedska, katerih stopnje inflacije so znašale 1,3 %, 1,5 % in 1,6 %. Komisija in ECB sta v svojih poročilih upoštevali referenčno vrednost, izračunano tako, da se navadni aritmetični sredini stopenj inflacije treh po stabilnosti cen najuspešnejših držav članic prišteje 1,5 odstotne točke. Po tem izračunu je referenčna vrednost za obdobje enega leta do marca 2007 znašala 3,0 %.